6i ' 



ratae discerpuntur; et adnexa pondera m v n v adcuratissimam praebent vis prae- 

 dictae mensuram, dummodo subducatur resistentia amborum elastreorum cl, e. 



Macbinulae igitur hujus auxilio, pridie nonas Septembris anni superioris, su- 

 per Verme in Arca Pilosa hospitante pericula instituere aggressi sumus. Testa 

 quatuor pollices in latitudinem patebat; ejusque pondus erat unius librae; ani- 

 malis autem quatuor ferme unciarum. Hoc igitur Testaceo super machinula no- 

 stra nuper descripta, ea qua decebat, ratione locato, pondera lancibus paullatim 

 imponi curavimus . Istis subinde utrinque ita oneratis, ut earum singulae libras 2$ , 

 ac quincuncem, adeoque ambae simul libras 5o, ac 10 uncias sustentarent , val- 

 vae praedicti Testacei adeo diductae videbantur, ut unius circiter pollicis inter- 

 vallum inter ipsas intercedere judicaretur. Rebus eo adductis, in primis Mollu- 

 sci pallium, moxmusculum adductorem, acu leniter lacessire incepimus. Alteru- 

 trum lacessendo, summacum admiratione comperimus musculorum adductorum 

 vires tanta efficacia excitari, ut crebra ipsorum contractione utraque valva ad 

 se invicem penitus adduceretur; et ambas lances, eisque apposita pondera sur-? 

 sum attolleret. Istis interea nova pondera adclidimus: at valvis illico , ut antea, 

 diductis, statim animadvertimus vim musculorum vivam ponderibus illis attol- 

 lendis minus esse parem, licet deinde additio 20 librarum cum septunce ipso- 

 rum fibras diffringere haud potuisset. Revera igitur pondus 71 librarum cum di- 

 midia sustinuerunt quominus diffringerentur. At perspicue liquebat paucarum 

 librarum additione viribus distrahentibus obsistendo musculos illos nullo pacto 

 pares futuros . Quare censendum est vires vivas musculares Vermis praedicti 5 1 

 fere libras aequare; vires autem cohaerentiae fibrarum eorumdem ultra 72 libras 

 abire. 



Idibus Octobris ejusdem anni super Mollusco Spondyli Gaederopi experimen- 

 ta instituimus. Tria mediae magnitudinis selegimus; iisque machinulae nostrae 

 simili ratione seorsim superimpositis , invenimus vires cohaerentiae musculorum 

 adductorum, in eorum singulis, aequalibus ponderibus appositis aeque fuisse la- 

 befactatas, quum pondus 3o librarum cum triunce musculos eosdem similiter dif- 

 fringere valuisset. In alio longe adultiori, atque validiori, nonnisi 39 librarum 

 pondere musculos illos discerpere datumfuit. 



Incola Cardii Rustici, cujus diameter pollices 2 cum 3 lineis aequabat, pon- 

 dus vero erat unciae unius cum quadrante, tametsi a ponderibus 17 librarum 

 cum dodrante distraheretur, ipsius tamen musculi acu lacessiti, pondera illa stre- 

 nue sursum attollere valuerunt . At ponderibus iisdem usque ad 22 libras cum 

 sextante adauctis, fibrae musculi adductoris illico fatiscere visae sunt. 



